open-index/open-wikipedia-markdown huggingface dataset:
Rico Barrera

**Rico Barrera** (ipinanganak na may pangalang **Frederick Barrera** noong Disyembre 29, 1984 sa Lungsod ng Olongapo Pilipinas) ay isa sa mga labingdalawa (12) magkakasambahay ng Pinoy Big Brother, isang palabas sa ABS-CBN. Siya ang kauna-unahang natanggal matapos ang dalawangpu't isang (21) pamamalagi niya sa bahay ni Kuya.

## Tungkol sa kaniya
***Libangan:** Manood ng dayuhang pelikula, pag-iistilo ng buhok.
***Pilosopiya sa buhay:** Ang buhay ay hindi parang kama na gawa sa rosas.
***Kinatatakutan:** maging taong walang pinatutunguhan o walang kwenta
***Ang pag-ibig ay...:** Isang kalokohan
***Inilarawan ang sarili gamit ang tatlong salita na:**  Matangkad, katamtamang kulay, at matipuno

## Mga paborito
***Palabas sa Telebisyon:** Reality TV shows
***Aktor:** Johnny Depp, Colin Farrell
***Aktres:** Jessica Alba
***Pelikula:** Troy
***Awit:** Right here waiting
*'''Tauhan ng isang 'Cartoon':''' X-Men's Wolverine

## Pagpapaalis sa bahay 
Si **Rico** ay isa sa tatlong napili na tatanggalin sa Pinoy Big Brother. Sa lahat ng magkakasambahay, siya lamang ang napili na si Kuya mismo ang pumili sa kanya, na kapansin pansin na walang sinuman sa kasambahay ni Rico sa Pinoy Big Brother ang bumoto sa kanya. At dahil 10% lamang ang nakuha nyang suporta sa mga manonood (na bumoboto sa pamamagitan ng kanilang cellphone o landline phones)laban sa 11% na nakuha ni Raquel at 79% na boto na nakuha ni Franzen, natanggal si Rico nitong ika-sampu ng Setyembre, 2005.

## Tingnan din
*Pinoy Big Brother
**Chx Alcalá

## Kawing palabas
*Opisyal na *website* ng Pinoy Big Brother
*Pinoy Big Brother forum 
*Thread ni Rico sa My Pinoy Big Brother forum 

Kategorya:Ipinanganak noong 1984
Kategorya:Mga Pilipino
Kategorya:Mga Tagalog
Kategorya:Mga Kapampangan
Barrera, Rico
Kategorya:Mga lalaking modelo sa Pilipinas
Sugboanon

Maaaring tumukoy ang **Sebwano** (Sebwano: *Sugboanon*; Kastila: *cebuano*):
*sa mga tagalalawigan ng Cebu;
*sa anumang may kaugnayan sa lalawigan ng Cebu; o,
*sa wikang Sebwano.
*sa mga Cebuano
Nueva Vizcaya

Ang **Nueva Vizcaya** (Filipino: *Bagong Biskaya*) ay isang lalawigan ng Pilipinas na matagpuan sa Lambak ng Cagayan sa Luzon. Ang kabisera nito ay Bayombong. Kanugnog nito ang mga lalawigan ng Ifugao, Isabela, Quirino, Aurora, Nueva Ecija, Pangasinan, at Benguet.

## Kasaysayan at kultura
Ang lalawigan ng Nueva Vizcaya ay naging bahagi ng malawak na lambak ng Cagayan na dating iisang yunit pampolitika na pook na pinamumunuan ng isang gobernador. Noong 1839, ang noo'y gobernador heneral ng Pilipinas na si Luis Lardizabal, sa abiso ng noo'y alkalde mayor ng Cagayan, ay nagpalabas ng isang orden na lumikha sa Nueva Vizcaya bilang isang lalawigang politiko-militar. Pinagtibay ang nasabing orden sa isang Decreto Royal noong 10 Abril 1841.

Ang lalawigan ay nagkaroon ng unang pamamahalang sibil noong 1902 nang ito'y buuin ng Philippine Commission.

Mula nang maging lubos na at nagsasarili nang lalawigan ang Nueva Vizcaya, ang kasaysayan nito'y binubuo na ng kultura at tradisyon at paniniwala ng mga katutubong unang nanirahan dito na kinabibilangan ng mga Isinay, Gaddang, Bugkalot (o Ilongot), Igorot, Ifugao (Ipugaw), at nang lumaon ay ang mga Ilokano at iba pang pangkat etniko.

## Heograpiya 
### Mga Bayan

*Alfonso Castaneda
*Ambaguio
*Aritao
*Bagabag
*Bambang
*Bayombong
*Diadi
*Dupax del Norte

*Dupax del Sur
*Kasibu
*Kayapa
*Quezon
*Santa Fe
*Solano
*Villaverde

### Mga tanawin 
Mountains :
* Sierra Madre Mountain Ranges,
* Mt. Pulag National Park
* Caraballo Mountains
* Cordillera Mountains
* Mount Palali

Waterfalls:
* Imugan Waterfalls
* Quezon WaterfallukiThe Countess of the Falls

Mga Kweba:
*Capisaan Cave System
*Alayan Caves

Historical Sites:
* Dalton Pass
* Kirang Pass
* Villaverde Trail

Mga Simbahan:
* St. Dominic Catherdral
* St. Vincent Ferrer Parish Church
* St. Louis Beltran Parish Church
* Our Lady of Peace
* St. Joseph Church
* Unity Anglican Parish

### Mga Kilalang Tao 
* Maria Calderon-world's fastest reader
* Lilia Clemente-a wizard in the financial world
* Lalaine Bennet-she captured various international pageants.

### Festivals 
* Grand Ammungan Festival
* Citrus Festival
* Kalanguya Festival
* Pagbiagan Festival
* Bakyat Festival
* Panlingalingan Festival

## Kawing palabas
*Opisyal na websayt ng Nueva Vizcaya 

Kategorya:Mga lalawigan ng Pilipinas
DVD

thumb|right|200px|Ang data side ng isang DVD na ginawa ng Sony DADC

Ang **DVD** (karaniwang pagdadaglat para sa **Digital Video Disc** o **Digital Versatile Disc**) ay isang digital optical disc data storage format na naimbento at binuo noong 1995 at inilabas noong huling bahagi ng 1996. Kasalukuyang nagbibigay ng hanggang 17.08 GB ng storage, ang daluyan ay maaaring mag-imbak ng anumang uri ng digital na data at malawakang ginagamit para sa software at iba pang mga file sa computer pati na rin ang mga video program na pinapanood gamit ang mga DVD player. Nag-aalok ang mga DVD ng mas mataas na kapasidad ng storage kaysa sa mga compact disc habang may parehong mga sukat.

Ang mga na-prerecord na DVD ay mass-produce gamit ang mga molding machine na pisikal na nagtatak ng data sa DVD. Ang ganitong mga disc ay isang anyo ng DVD-ROM dahil ang data ay mababasa lamang at hindi nakasulat o mabubura. Ang mga blangkong recordable na DVD disc ( DVD-R at DVD+R ) ay maaaring i-record nang isang beses gamit ang isang DVD recorder at pagkatapos ay gumana bilang isang DVD-ROM. Maaaring i-record at mabura nang maraming beses ang mga nare- rewritable na DVD (DVD-RW, DVD+RW, at DVD-RAM).

Ang mga DVD ay ginagamit sa DVD-Video consumer digital video format at sa DVD-Audio consumer digital audio format gayundin para sa pag-author ng mga DVD disc na nakasulat sa isang espesyal na AVCHD na format upang hawakan ang high definition na materyal (kadalasan ay kasama ng AVCHD format camcorder). Ang mga DVD na naglalaman ng iba pang uri ng impormasyon ay maaaring tawaging mga DVD data disc.

## Paggamit 
Ang DVD ay ang bagong media sa panonood ng sine at pagkokopya ng data. Sa mga makabagong teknolohiya ito ay napapanood gamit ang mga DVD players o ang mga kompyuter.

### Mga Piniratang DVD sa Pilipinas 
Ipinagbawal nila ang mga pinirata at mga pekeng DVD, VCD at CD na pang-pelikula sa loob ng mga tindahan sa lansangan, sa kalye at sa mga pangdikdik at magtingi na silang sinalakay ng mga Pulis at mga opisyal ng team ng Optical Media Board o OMB sa Mga Batas Republika bilang 9239 na ipinagbawal na ito ng mga piratang DVD, VCD at CD dito sa Pilipinas. At siya ang dating batikang aktor at ang dating pangulo ng Optical Media Board na si Edu Manzano.

## Ibang Storage Media 
* VHS
* VCD
* CD

## Sanggunian 
Kategorya:Teknolohiya
Kategorya:Midyang dihital
Greg Biffle

right|200px|thumb|Greg Biffle
Si **Greg Biffle** (Ipinanganak 23 Disyembre 1969 sa Vancouver, Washington, Estados Unidos, namatay noong Disyembre 18, 2025), ay isang kasulukuyang drayber ng NASCAR Nextel Cup Series na may sponsor ng Ameriquest at 3M sa kanyang No. 16 na kotse, na may ari ng Roush Fenway Racing, na si Jack Roush. Si Biffle ay nagwagi ng kampeon sa NASCAR Craftsman Truck Series noong 2000 at ang NASCAR Busch Series noong 2002.

Noong Disyembre 18, siya, ang kanyang asawa, at dalawang anak ay nasangkot sa isang pagbagsak ng eroplano sa kanyang estadong pinagmulan sa North Carolina. Makalipas ang ilang oras, nakumpirma ang kanyang pagkamatay. 

Biffle, Greg
Cagayan

Ang **Cagayan** ay isang lalawigan ng Pilipinas na matagpuan sa Lambak ng Cagayan sa hilagang silangang Luzon. Ang kabisera nito ay Lungsod ng Tuguegarao. Kanugnog nito ang mga lalawigan ng Ilocos Norte at Apayao sa kanluran, at ang Kalinga at Isabela sa timog.

Ang Cagayan ay isa sa mga kauna unahang probinsya na noroon na noong panahon ng pagsakop ng mga Espanyol. Tinawag itong La Provincia De Cagayan, ang mga hangganan nito ay esensyal na sakop ang buong lambak ng Cagayan, kasama na dito ang kasalukuyang lalawigan ng Isabela, Quirino, Nueva Vizcaya, Batanes at mga ilang bahagi ng Kalinga, Apayao, at Aurora.  Ang dating kabisera ay Nueva Segovia, na kung  saan ito rin ang nagsilbing upuan ng Diocese ng Nueva Segovia. Sa ngayon, 9,295.75 kilometro kuwadrado (3,589.11 sq mi)  na lamang ang natitira sa dating lawak ng lalawigan. Ang buong rehiyon, gayunpaman, ay tinutukoy pa rin bilang Cagayan Valley. 

## Kasaysayan at kultura
## Heograpiya 
### Lungsod
*Lungsod ng Tuguegarao

### Mga Bayan

*Abulug
*Alcala
*Allacapan
*Amulung
*Aparri
*Baggao
*Ballesteros
*Buguey
*Calayan
*Camalaniugan
*Claveria
*Enrile
*Gattaran
*Gonzaga

*Iguig
*Lal-Lo
*Lasam
*Pamplona
*Peñablanca
*Piat
*Rizal
*Sanchez-Mira
*Santa Ana
*Santa Praxedes
*Santa Teresita
*Santo Niño (Faire)
*Solana
*Tuao

Kategorya:Mga lalawigan ng Pilipinas
Salzburg (lungsod)

Ang **Salzburg** (pinakamalapit na bigkas /zálts·burk/) ay isang lungsod sa kanlurang Austria at ang kabisera ng lupain ng Salzburg.

Dito ipinanganak at ipinalaki ang tanyag na kompositor na si Wolfgang Amadeus Mozart. Popular na dayuan ng mga turista ang bahay ng kaniyang kapanganakan at paninirahan. Dito rin ipinanganak si Christian Doppler, ang nakatuklas sa epektong Doppler.

## Mga Kawing Panlabas 
* Turismo Salzburg, opisyal na tanggapang panturista ng lungsod
* Stadt Salzburg, opisyal na *website* ng pamahalaan
* Salzburger Nachrichten, ang pang-araw-araw na pahayagan
* Salzburg 2014 Vorbereitungskommission, *website* ng pagkakandidato ng lungsod para sa Olimpikos ng 2014
* Portal Pang-impormasyon ng Salzburg , isang ekstensibong *website* pang-impormasyon tungkol sa lungsod at lalawigan ng Salzburg at ang Salzkammergut (Distritong Lawa)
* Salzburg-Night , gabay sa *nightlife* ng lungsod
* Georgia Salzburger Society , *website* ng mga inapo ng mga lumikas mula sa lungsod pagkatapos ng kanilang pag-eekspele noong 1731
thumb|500px|center|Salzburg sa gabi

Salzburg
Beysbol

[thumb|[Busch Stadium, Saint Louis, Missouri]]
Ang **beysbol** o **baseball** ay larong koponan na ginagamitan ng maliit at matigas na bola na pinapalo ng pamalo o *bat* sa Ingles. Popular ito sa Estados Unidos, Canada, Hapon, Puerto Rico, Cuba, Taiwan, Panama, Venezuela, at Timog Korea. Itinuturing din ito sa Estados Unidos bilang di-opisyal na pambansang libangan.

## Mga sanggunian 
*
Estetika

Ang **estetika** *(Inggles: aesthetics)* ay ang isang sangay ng batnayan na may kinalaman sa kalikasan ng sining, kagandahan at panlasa at kasama ang paglikha o pagpapahalaga sa kagandahan. Kadalasan, ang santinganang pagtingin ng isang tao ay maaaring mabago ng kanyang kalinangan; sa pagkahula ng sining, mababago nito ng kanyang pangtingin, at gayundin ang kanyang kalagayan sa buhay.

Sa isang pananaw na aghimuing alaman, binibigyang kahulugan nito ang pag-aaral ng pansarili at damdaming ulirat na pinahahalagahan, o minsan tinatawag bilang paghuhusga ng mga damdamin at panlasa.

## Mga sanggunian
Kategorya:Pilosopiya
Kategorya:Estetika
Kenny Irwin, Jr.

Si **Kenny Irwin, Jr.** (5 Agosto 1969 - 7 Hulyo 2000), ay isang drayber ng NASCAR Winston Cup Series mula 1997 hanggang sa kanyang kamatayan. Siya ay nanalo ng Rookie of the year honors noong 1998. Siya'y nagtakbo ng 87 na karera bago siya namatay sa aksidente sa New Hampshire International Speedway. Noong 7 Hulyo 2000, namatay si Irwin sa aksidente sa practice sa New Hampshire International Speedway. Namatay rin doon si Adam Petty noong 12 Mayo 2000.

Irwin, Jr., Kenny
Lungsod ng Mehiko

:*Tungkol sa lungsod ang artikulong ito. Para sa bansa, tingnan ang Mehiko.*

Ang **Lungsod ng Mehiko** o **Lungsod Mehiko** (Kastila: *Ciudad de México* o *Ciudad de Méjico*) ang punong lungsod at ang pinakamataong lungsod sa Mehiko. Nakatayo ito sa gitnang talampas na dati ay isang lawa. Ang lawakang metropolitano nito, na ipinalalawak ng Distritong Pederal at ng mga Estado ng Mehiko at Hidalgo, ang isa sa pinakamalalaki sa buong daigdig at ang ikalawa o ikatlong pinakamatao sa populasyon ng 19.3 milyon (2005). Ang Mehiko ang sentrong pang-ekonomiya, pampolitika at pangkultura ng bansa (dito ipinangalan ang bansa), ngunit hindi ito ang natatangi: Kapansin-pansin ang paglaki sa mga nagdaang taong ito ng mga lungsod tulad ng Monterrey, na itinuturing bilang ang bagong sentrong pang-industrya ng bansa at ng Guadalajara.

## Mga sanggunian 
## Mga kawing na panlabas 
* Pamahalaan ng Distritong Federal 
* Konsehong Mehikano para sa Kaunlarang Pang-ekonomiya at Panlipunan 
* Impormasyong Heograpiko ukol sa México , mula sa INEGI
* Impormasyong sosyodemograpiko ukol sa México , mula sa INEGI
* Mga retratong kakaiba ng México
* Karagdagang mga retrato 
* Mga tanawin ng México mula sa himpapawid 
* Chilangolandia , impormal na gabay sa mga restorant, bar, at *nightclub*
* Ang metro ng México, mula sa UrbanRail.Net
* Mga delegasyon ng México
* 
* 

Kategorya:Mga lungsod sa Mehiko
Kategorya:Kabisera sa Hilagang Amerika
Kategorya:Heograpiya ng Mehiko
Jamaica

Ang **Jamaica** (*Hamayka* sa lumang ortograpiyang Tagalog) ay isang bansang pulong matatagpuan sa Karibe. Sa Jamaica ipinanganak ang sikat na artista na si Bob Marley. Dito inimbento ang sikat na musikang  reggae.

## Mga sanggunian
Kategorya:Mga bansa sa Hilagang Amerika
Kategorya:Jamaica
Kategorya:Mga dating kolonya ng Espanya
Las Vegas (paglilinaw)

Maraming mga pook sa daigdig ang may pangalang **Las Vegas**.

## Venezuela
*Las Vegas, Cojedes

## Mehiko
*Las Vegas, Veracruz

## Estados Unidos
*Ang lungsod ng Las Vegas, Nevada
*Ang lungsod ng Las Vegas, Nuevo México
*Ang Lambak ng Las Vegas na itinuturing ng marami bilang *Las Vegas*
Latrodectus hasselti

Ang ***Latrodectus hasselti*** o **Red Back Spider** ay isa sa pinakamakamandag na anlalawa sa buong daigdig.

Ang babaeng Red Back ay nagtataglay ng kamandag na maaaring makamatay kung ang ukab ay mapababayaan. Sa mabuting palad, hindi naman madaling makagat ng Red Back. Ito'y mangungukab lamang kung ito'y hindi sinasadyang mahahawakan.

Kategorya:Gagamba
Kategorya:Arachnida
Elemento (kimika)

[450px|thumbnail|right|Ang [periodic table|talaang peryodiko ng mga elementong kimikal.]]
Sa kapnayan, ang **elemento** (mula sa Espanyol: *elemento*) o **mulangkap** (mula sa *mula*an + sa*ngkap*) ay isang sangkap na naglalaman ng mga mulapik na pare-pareho ang bilang ng mga mulasik. Ang bilang na ito ay tinatawag na mulpikning bilang ng elemento. Halimbawa, ang lahat ng atom na may 6 na mulasik sa kanyang butod ay mulapik ng elementong karbon, at ang lahat ng mga atom na may 92 mulasik sa kanilang butod ay atom ng elementong uranium.

Mayroong 118 mulangkap, mula haydrohen (na nagtataglay ng isang mulasik) hanggang oganeson (na mayroong 118 mulasik).

Ang pinakamakisig na pagpapakita ng mga elemento ay ang talaulitan ng mga mulangkap. Ito ay nagpapangkat sa mga elementoayon sa pagkakahawig sa katangian. Matutunghayan rin sa talaulitan ang mga mulangkap ayon sa pangalan, simbolo o mulpikning bilang.

Dahil sa ang bilang ng mga mulasik sa butod ang nagdidikta sa bilang ng dagisik sa palibot ng butod at nang kaniyang katangian, at dahil sa ang mga electron ang panglabas na bahagi ng mulapik (ang bahaging rabaw na nakikita ng sanlibutan), ang pagkakakilanlan ng isang elemento ang nagdidikta kung paano ito makikipagsanib sa ibang kemikal. May ilang banayad na pagbabago sa katangiang kemika ang idinudulot ng bilang ng awansik sa nucleous ng halos ‘iisang’ elemento.

## Mga sanggunian
Pinoy Ako

:*Tungkol sa awiting Pinoy Ako ang artikulong ito. Para sa impormasyon tungkol sa record album, tignan ang Pinoy Ako (album)*
 
Ang **Pinoy Ako** ay ang musikang isinatitik ni Jonathan Manalo at naipakilala sa larangan ng musika ng Orange and Lemons. Ito rin ay ang parehong musikang ginamit bilang *theme song* o *soundtrack* ng Pinoy Big Brother. Inilabas ang awiting ito ng Star Songs, Inc. (FILSCAP).

## Kritisismo
Hinihinalang na kinopya ang awiting ito mula sa awitin ng The Care na Chandelier.

## Tignan rin 
* Orange and Lemons
* Pinoy Big Brother

## Kawing panlabas 
* Pinoy Big Brother
* Orange And Lemons: Rock With A Tangy Twist 
* ‘Pinoy Ako’ kinopya mula sa isang banyagang awitin?

Kategorya:Mga awit
Hermann Cohen

thumb|Hermann Cohen likhang sining ni Karl Doerbecker

Si **Hermann Cohen** (Hulyo 4, 1842–Abril 4, 1918) ay isang Hudiyong Aleman na pilosopo.  Kilala siya bilang isa sa mga pinakamahalagang representante ng *German Jewish thought* ng ika-20 dantaon at, kasama ni Paul Natorp, ang pinakamahahalagang representante ng Marburger Schule ng Neo-Kantismong itinatag ni Friedrich Albert Lange.

Ipinanganak si Cohen sa Coswig, Sachsen-Anhalt. Nag-aral siya mula 1876 ng pilosopiya mula sa Unibersidad ng Marburg at lumipat noong 1912 sa Berlin, kung saan siya namatay noong 1918.

Ang akdang relihyopilosopikong *Religion der Vernunft aus den Quellen des Judentums*, inilathala noong 1919, ang pinakamahalaga sa mga akda ni Cohen.
## Mga panlabas na kawing
*Hermann-Cohen-Gesellschaft 
*Artsibong Cohen sa Unibersidad ng Zürich 
*Talambuhay ni Cohen, mula sa Jewish Virtual Library

Kategorya:Mga Alemang Hudyo
Kategorya:Mga pilosopong Aleman
Kategorya:Mga pilosopong Hudyo
Pagpapanatili ng bigat

Ang **batas ng pagpapanatili ng bigat** o **batas ng konserbasyon ng masa** (*conservation of mass*) ay ang pinakapundamental na konsepto sa kimika. Sinasaad rito na walang mapapansing pagbabago sa kabuuang bigat sa mga karaniwang kimikang pagsasanib. Sa makabagong pisika, iyong makikita na ang enerhiya ang talagang pinananatili (at hindi ang bigat) at ang enerhiya at bigat ay napagpapalit-palit. Ang konseptong ito ay mahalaga sa kimikang nukleyar. Ang pagpapanatili ng enerhiya naman ay nagdudulot sa mga mahahalagang konsepto tulad ng ekilibriyo, termodaynamiks at kinetiks.

Hindi nagtatagumpay ang batas ng pagpapanatili ng batas sa prosesong nukleyar, kung saan ang *equivalence* ng materya ng enerhiya, at dahil dito pagpapanatili ng enerhiya ay nailalapat. Hindi rin nagtatagumpay ang batas para sa mga kalagayang may kaugnayan sa espesyal na relativity. Bagaman, napakataas ang katumpakang nilapat nito sa mga reaksiyong kimikal, yamang malaki sa bawat kaso ang bigat-enerhiya ng mga nagrereaksiyon kung ihahambing sa mga enerhiyang sinipsip o pinakawala kapag may reaksiyon sila. Sa isang halimbawa, pinapakawala ng isang gramo ng gasolina ang 48 kJ ng enerhiya kapag nasunog. Bagaman, ang bigat-enerhiya ng isang gramo ng gasolina (o kahit anuman) ay 90 TJ, o mga 2 bilyong beses nito — at hindi kabilang dito ang bigat-enerhiya ng oksihenang ginamit sa kombustyon.

Malinaw na unang binalangkas ni Antoine Lavoisier ang batas na ito, na kadalasang tinutukoy bilang ang ama ng makabagong kimika. Bagaman, may mga ilang siyentipiko katulad ni Mikhail Lomonosov ang pinakilala ang mga nakaraang katulad na ideya.

## Tingnan din 
* Batas ng pagpapanatili
* Pagpapanatili ng enerhiya
* Balanse ng bigat

Kategorya:Masa
Kategorya:Mga batas ng konserbasyon
Mga Pilipino

:*Para sa ibang gamit ng salita, tingnan ang Pilipino.* 

 
Ang mga **Pilipino** ay mga katutubo o mamamayan ng Pilipinas, mga o mga itinuring na katutubong inianak na mamamayan o kaya mga naging mamamayan ng Pilipinas ayon sa batas o naturalisado, o kaya naman ay mga taong naidentipika, naikonekta o naiugnay sa bansang Pilipinas. 

Tinatayang higit sa 100 milyon ang mga Pilipinong naninirahan sa Pilipinas at may mga 10.2 milyon na naninirahan sa ibang bansa.

Karamihan sa kasalukuyang **mga Pilipino** ay itinituring na mula sa pangkat etnikong Awstronesyano, ngunit malaki-laki rin ang bilang ng mga etnikong Tsino. Kasalukuyang maliit din ang bilang ng mga Aeta (o Negrito), ang mga orihinal na nakatira sa lupain ng bansa.

Tinataguriang isang *salad bowl* ang Pilipinas at sa kadahilanang ito, ang kultura ng mga Pilipino ay halo-halo bagaman hindi iisang-tulad ng parang *melting pot*. Gayundin, habang lubos na tinatanggap ng mga Pilipino sa Pilipinas ang pagkabilang ng kanilang bansa sa kontinente ng Asya ayon sa heograpiya, nararapat punahin na hindi nila karaniwang kinikilala kanilang sarili bilang mga Asyano (lalo na sa gamit Ingles), at tinatanaw ng ilan, partikular na ng karamihang mga may walang lahing Intsik, Hapon, o Indiyano, ang pagbabansag sa kanila nang ganito bilang *offensive* at labag sa likas na pagkamultikultural at multientiko ng Pilipinas.

Humihigit-kumulang ng 110 milyon ang bilang ng mga Pilipino o may mga pinagmulang Pilipino sa buong daigdig.

Tumutukoy ang pangalang **Pinoy** (**Pinay** kung kababaihan) sa mga Pilipino, kabilang lalo ang mga naninirahan sa ibang bansa.

## Sistemang kasta sa kasaysayan
 at ang kanilang tirahan na kung saan ay ang Torogan sa likuran.]]
Noong panahon ng kolonisasyon ng Kastila, noong ikalabing-anim hanggang ikalabing-siyam na siglo, may sistema kasta (*caste*) sa Pilipinas na katulad ng ginagawa sa Hispanikong Amerika, ngunit may malaking pagkakaiba.  Ang mga katutubong Pilipino ay tinutukoy bilang Indiyo o Negrito.  Habang tinatawag na Filipino o Insulares ang mga purong Kastila na pinanganak sa Pilipinas.  Ang purong Kastila na di pinanganak sa Pilipinas ay tinatawag na Peninsulares.

## Relihiyon
Ayon sa Senso ng taong 2015, 79.5% ng mga Pilipino ay Katoliko, 6.0% ay mga Muslim, 2.6% ay mga naniniwala sa Iglesia ni Kristo, 2.4% ay kabilang sa Philippine Council of Evangelical Churches at ang natitirang 9.4% na mga Pilipino ay kasapi ng iba pang relihiyon .

## Tingnan din 
* Kababaihan sa Pilipinas
* Pinay
* Ugaling hongkong

## Mga sanggunian
### Talababa 
### Bibliyograpiya 
* "Mga Pilipino," Sino Ba Tayo?, Elaput.org

Pil
Cleopatra VII ng Ehipto

Si **Cleopatra VII Filopator** o **Cleopatra VII** (Griyego: *Κλεοπάτρα θεά φιλοπάτωρ*) (Disyembre 70 BK o Enero 69 BK–Agosto 12, 30 BK) ang huling paraon-reyna ng Sinaunang Ehipto. Namuno siya sa Ehipto mula 51 BK hanggang 30 BK.  Siya rin ang huling miyembro ng dinastiya o pamilyang Ptolemy na nagmula sa Masedonya, na namuno sa Ehipto sa loob ng 300 mga taon.  Dahil dito, siya rin ang huling Griyegong namuno sa Ehipto. Si Ptolemy XII Auletes ang kanyang ama. Pagkalipas ng ilang taon, nakasama niya sa paghahari ang kaniyang anak kay Julius Caesar na si Ptolemy XV Caesarion.

## Talambuhay 
Sa pagkamatay ng kanyang ama noong 51 BK, naging kasama siyang pinuno ng Ehipto ng kanyang kapatid na lalaking si Ptolemy XIII, na naging asawa niya rin, ayon sa kaugaliang Ehipsiyo.  Naganap ito noong 18 taong gulang na siya.  Noong 49 BK, pinatalsik ng mga tagapag-alaga ni Ptolemy XIII si Cleopatra mula sa kanyang kapangyarihan.  Nang makilala ni Cleopatra si Julius Caesar noong nasa Ehipto ito habang tinutugis ang kalabang si Pompey, ibinalik ni Julius Caesar sa kanyang trono at pamumuno ng Ehipto.  Pagkamatay ni Ptolemy XIII, nagpakasal naman si Cleopatra sa isa pa niyang nakababatang kapatid na lalaking si Ptolemy XIV.  Subalit nagpunta si Cleopatra sa Roma sa piling ni Julius Caesar.  Nagkaroon siya ng anak na lalaki kay Caesar.

Noong sumakabilang buhay si Julius Caesar, nagbalik si Cleopatra sa Ehipto.  Umibig siya kay Marcus Antonius, isang Romanong heneral.  Nagkaroon si Cleopatra ng kambal na mga anak kay Marcus Antonius.  Nang mamatay si Marcus Antonius, nagpakamatay si Cleopatra noong 30 BK.

## Pinagmulan ng pangalan 
Ang pangalang "Cleopatra" ay hango sa Griyegong salitang ang ibig sabihin ay "luwalhati ng ama". Ang kaniyang buong pangalan ay **Cleopatra Thea Filopator** na may pakahulugang "ang Diyosa Cleopatra, Minamahal ng Kaniyang Ama".

## Kaugnayan sa kasalukuyan 
Sa kasalukuyan, marahil isa na siya sa pinakatanyag sa lahat ng namuno sa makalumang Ehipto; at kinilala rin sa pangalang "Cleopatra".  Nakalimutan na ang lahat ng kaniyang mga sinundan. Sa katunayan, hindi namunong mag-isa si Cleopatra. Kapinuno, o kasama niyang namuno ang kaniyang ama, kapatid na lalaki, kapatid na asawa rin, at anak. Gayumpaman, sa lahat ng mga pagkakataong ito, ang mga kapinuno niya ay hari lamang sa pangalan dahil si Cleopatra ang may tunay na kapangyarihan.

## Mga sanggunian 
Cleopatra 07 ng Ehipto
Cleopatra 07 ng Ehipto
Cleopatra 07 ng Ehipto
Robert Jaworski

Si **Robert Vincent Salazar Jaworski** (ipinanganak Marso 8, 1946), ay isang dating senador ng Pilipinas at isang sikat na manlalaro sa Philippine Basketball Association (PBA).

Kilala bilang **The Big J** noong panahon ng kaniyang paglaro sa PBA, nairangal si Jaworski na isa sa **40 Best PBA Players of All Time**. Noong 1998, tumakbo siya sa pagkasenador at nanalo.

## Mga sanggunian
## Kawing Panlabas
*Robert Jaworski, talambuhay mula sa Senado

Kategorya:Mga Pilipinong liping-Polish
Kategorya:Mga politiko ng Pilipinas
Kategorya:Mga basketbolistang Pilipino
Pinoy Ako (album)

thumb|Ang pangharap na pabalat ng Pinoy Ako Album
Ang ***Pinoy Ako*** ay isang record album na tinatampukan ng mga bandang Pinoy rock.

## Ang album 
Sa labas na album na may parehong pamagat, kasama ng Pinoy Ako ang mga sumusunod:

* Pinoy Ako - Orange and Lemons
* Bye Bye Na - Rico Blanco ng Rivermaya
* Gusto Na Kitang Makita - Session Road
* Jam - Kevin Roy at Cooky Chua
* Laklak - Gloc 9 kasama si Dong Abay
* Humanda Ka - Sandwich
* Next in Line - Stage Crew
* This Guy's In Love With You Pare - Chito Miranda
* Pangarap - Barbie's Cradle
* Huwag Ka Nang Umiyak - True Faith
* Kailanpaman - Kevin Roy
* Beep Beep - Michael Cruz
* Someday - Barbie's Cradle
* Cinderella - Stagecrew

## Personalidad 
Ang pagkakabuo ng "Pinoy Ako Album" ay produkto ng sama samang pagod nina Annabelle Regalado na Ehekutibong Prodyuser, Ernie R. Esquerra na syang tagapag kompayl. Ang konsepto ng pabalat ay hango sa masining na pagkakatha ni Andrew S. Castillo. Dinisenyo ang pabalat na ito ni Maynard Pinto.

Kaurian:Pilipinas
Kaurian:Mga album
John Bolton

Maraming tao ang may pangalang **John Bolton**, kasama na sina:
*John Gatenby Bolton, Awstralyanong astronomo
*John R. Bolton, US na politiko at diplomatiko at kasalukuyang embahador ng US sa Mga Nagkakaisang Bansa (MNB)
*John Bolton, British na disenyador ng komiks
*John Bolton, kinatawang ng parlamentong Canadian
*John Bolton, pangulo ng Delaware and Hudson Railway
John R. Bolton

frame|right|John R. Bolton
Si **John Robert Bolton,** (ipinanganak Nobyembre 20, 1948) ay isang Amerikanong politiko at diplomatiko. Siya ang kasalukuyang embahador na Amerikano sa Mga Nagkakaisang Bansa.

Ipinanganak si Bolton sa Baltimore, Maryland at ipinalaki bilang isang Lutherano. Pumasok siya sa McDonogh School sa Owings Mills, Maryland at nagtapos noong 1966. Pagkatapos nito, pumasok siya sa Unibersidad Yale, kung saan siya nakatanggap ng BA noong 1970 at ng JD noong 1974.

Kategorya:Mga politiko ng Estados Unidos
Kategorya:Mga diplomata ng Estados Unidos
Panunumpa ng Katapatan

Maaaring tumukoy ang **Panunumpa ng Katapatan**:
*sa Pledge of Allegiance ng Estados Unidos (EU); o
*sa Panunumpa ng Katapatan sa Watawat (dating *Panatang Makabayan*).
Franz Rosenzweig

Si **Franz Rosenzweig** (25 Disyembre 1886-10 Disyembre 1929) ang isa sa mga pinakamaimpluwensyang Hudiyong Aleman na pilosopo.

Ipinanganak si Rosenzweig sa Cassel sa isang di-relihyosong pamilyang Hudiyo. Sekular ang malaking bahagi ng kaniyang edukasyon; nag-aral siya ng kasaysayan at pilosopiya sa mga unibersidad ng Göttingen, München, at Freiburg im Breisgau.

Habang nagsasagawa ng pananaliksik para sa kaniyang tesis doktoral ukol sa pilosopong ika-19 dantaong si Georg Wilhelm Friedrich Hegel, naging di-mapangsang-ayon ang kaniyang reaksiyon sa idealismo ni Hegel at sa halip pinagbuti ang isang pakikitungong eksistensyal.

Matagal na napag-isipan ni Rosenzweig na kumomberti sa Kristyanismo ngunit noong 1913 ay tinangkilik ang pilosopiyang Hudiyo. Nailathala ang kaniyang mga liham sa kaibigan niyang si Eugen Rosenstock-Huessy, na muntikan na niyang sundan sa Kristyanismo, bilang *Judaism despite Christianity*. Naging isa siyang pilosopo at estudyante ni Hermann Cohen.

Ang *Stern der Erlösung* (Bituin ng Pagkatubos) ang pangunahing akda ni Rosenzweig at ang kaniyang bagong pilosopiya kung saan itinuturing niya ang mga relasyon sa pagitan ng Dyos, sangkatauhan, at ang daigdig bilang nauugnay ng pagkalikha (*creation*), pahayag (*revelation*), at pagkatubos (*redemption*). Kinikritiko niya ang pilosopiyang Kanluranin, lalo na ang kay Hegel.

Nakipagtrabaho rin siya kasama ng kaniyang kaibigang si Martin Buber, isa pang Hudiyong skolar, sa isang pagsasaling-muli ng Biblyang Ebreo mula sa Ebreo patungo sa Aleman. Naging matatag ang kanilang pagkakaibigan bagaman magkasalungat ng ideolohiya ang dalawa: si Buber ay isang Siyonista, habang tutol sa programang ito si Rosenzweig.

Itinatag din ni Rosenzweig ang Freie Jüdische Lehrhaus, isang pook kung saan maaaring tuklasin muli ng mga Hudiyo ang kanilang pamanang Hudiyo. Nakapaglikha ito ng maraming mga kapuna-punang Hudiyong intelektwal.

Nagdusa siya mula sa *muscular degenerative disease* amyotrophic lateral sclerosis (ALS—ang mismong sakit na nakuha ni Stephen Hawking) at tungo sa katapusan ng kaniyang buhay ay kinailangan ang tulong ng kaniyang asawa sa pagasulat; bibigkasin ng asawa niya ang mga titik ng alpabeto hanggang senyasan siya ni Rosenzweig na tumigil, at nagpatuloy ang prosesong ito hanggang mahulaan ng kaniyang asawa ang salita o pariralang ninanais niya.

Kategorya:Mga Alemang Hudyo
Kategorya:Mga pilosopong Aleman
Kategorya:Mga pilosopong Hudyo
Kategorya:Mga teologo
EU

Ang **EU** ay kadalasang tumutukoy sa *European Union* (Unyong Europeo), isang samahan binubuo ng 27 mga kasaping estado na kadalasang matatagpuan sa Europa.

Maaaring tumutukoy ang **EU, Eu** o **eu** sa mga sumusunod:
* ang Estados Unidos
*kontinente ng Europa
*elementong kemikal na Europyo (Eu)
**top-level domain* ng Unyong Europeo na .eu
*ang kodigong ISO 639-1 ng Wikang Basko na "eu"
Timog Katagalugan

Ang **Timog Katagalugan**, o **Rehiyon IV**, ay dating rehiyon sa Pilipinas na binubuo ngayon ng **Rehiyon IV-A (CALABARZON)** at **Rehiyon IV-B (MIMAROPA)**. Ang Lalawigan ng Aurora ay napunta naman sa Rehiyon III.  Nahati ang Rehiyon IV sa dalawang rehiyon noong 17 Mayo 2002. Bago ang pagkahati, ang Timog Katagalugan ang pinakamalaking rehiyon sa parehong populasyon at lawak. Matapos ang partisyon noong petsang nabanggit, tuloy-tuloy pa rin ang paggamit ng Timog Katagalugan bilang  cultural-geographical region. 

Matatagpuan ang Rehiyon IV sa Timog Luzon. Binubuo ang Rehiyon IV-A - CALABARZON ng Batangas, Cavite, Laguna, Quezon at Rizal samantalang ang Rehiyon IV-B - MIMAROPA ay binubuo ng Marinduque, Oriental Mindoro, Occidental Mindoro, Palawan at Romblon.

## Mga tanawin 
*Sa Laguna matatagpuan ang Talon ng Pagsanjan at Talon ng Batocan
*Lawa ng Laguna o *Laguna de Bay* - sa pagitan ng Rizal at Laguna at pinakamalaking lawa sa bansa.
*Lawa ng Taal - sa Batangas
*Bulkang Taal - nasa gitna ng lawa ng Taal
*Bundok ng Sierra Madre - nasa kahabaan ng lalawigan ng Quezon
*Bundok Banahaw - sa Quezon 
*Bundok Makiling - sa Laguna

## Klima 
*Batangas, Cavite. Occidental Mindoro: ang tag-init ay mula Nobyembre hanggang Abril samantalang tag-ulan naman mula Mayo hanggang Oktubre.
*Palawan, Rizal, Laguna: hindi tiyak ang panahon / tagtuyot mula isa hanggang tatlong buwan.

## Mga mapa

Talaksan:Ph fil aurora.png|Aurora
Talaksan:Ph CALABARZON.png|Calabarzon
Talaksan:Ph MIMAROPA.png|Mimaropa 

## Mga sanggunian 
Kategorya:Mga dating rehiyon ng Pilipinas
Bonhoeffer

Ang **Bonhoeffer** ay isang apelyido.

## Mga kilalang tagapagdala ng pangalan
* Karl Bonhoeffer, 1868–1948, sikyatra, neurologo, ekspertong panggamot, asawa ni Paula von Hase, ama ng walong anak
* Karl Friedrich Bonhoeffer, 1899–1957, kemist, asawa ni Grete von Dohnányi na kapatid ni Hans von Dohnányi
* Klaus Bonhoeffer, 1901–1945, hurista at *resistance fighter*, asawa ni Emilie Delbrück na anak ni Hans Delbrück at kapatid nina Max Delbrück at Justus Delbrück
* Ursula Bonhoeffer, 1902–1983, asawa ni Rüdiger Schleicher
* Christine Bonhoeffer, 1903–1965, asawa ni Hans von Dohnányi, ina nina Christoph at Klaus von Dohnányi
* Dietrich Bonhoeffer, 1906–1945, teologo at *resistance fighter*, fiancé ni Maria von Wedemeyer
* Sabine Bonhoeffer, 1906–1999, asawa ni Gerhard Leibholz, kambal na kapatid ni Dietrich Bonhoeffer
* Susanne Bonhoeffer, 1909–1991, asawa ni Walter Dreß
Kautusang Tagapagpaganap Bilang 343 ng Pilipinas

Ang **Kautusang Tagapagpaganap Bilang 343 ng Pilipinas** ay ang direktibong nilagdaan ng dating Pangulong Fidel V. Ramos na nagtakda ng "Panunumpa ng Katapatan sa Watawat" bilang opisyal na panunumpa ng katapatan.

## Nilalaman 
**Kautusang Tagapagpaganap Blg. 343**

Pinagtitibay ang "Panunumpa ng Katapatan sa Watawat" bilang opisyal na panata ng katapatan para sa lahat ng Pilipino.

Sapagkat, gugunitain natin, bilang isang bansa, ang ikasandaan taon ng pagpapahayag ng Kalayaan ng Pilipinas sa 12 Hunyo 1998 na ang pagdiriwang ay lalong magiging makabuluhan sa mga mamamayan kung maaayos na mapalulutang ang kanilang pagpapahalaga sa kasaysayan at kabansaan;

Sapagkat, ang "Panunumpa ng Katapatan sa Watawat" na binuo ng Pambansang Komisyon sa Kultura at mga Sining mula sa isang burador na inihanda ng Komisyon sa Wikang Filipino ay isang makapukaw-damdaming panata na matatawag na tunay na atin, nagpapamalas ng diwa ng kabansaan at ng mga pagpapahalagang dapat angkinin ng bawat isang Pilipinong makabayan at nagmamahal sa kalayaan;

Ngayon, samakatuwid, ako, si Fidel V. Ramos, Pangulo nga Republika ng Pilipinas, sa bisa ng mga kapangyarihang kaloob sa akin ng batas, ay nagpapatibay at nagsasatatag sa pamamagitan nitong "Panunumpa ng Katapatan sa Watawat" bilang opisyal na panunumpa ng katapatan ng lahat ng mga Pilipino.

Inaatasan ko ang lahat at bawat isang mamamayan na pag-aralan ang "Panunumpa ng Katapatan sa Watawat", limiin ang mga salita nito at isapuso ang pagtatalaga sa kabansaan na nilalaman ng panata:

:*Ako ay Pilipino*
:*Buong katapatang nanunumpa*
:*Sa watawat ng Pilipinas*
:*At sa bansang kanyang sinasagisag*
:*Na may dangal, katarungan at kalayaan*
:*Na pinakikilos ng sambayanang*
:*Maka-Diyos,*
:*Makatao*
:*Makakalikasan, at*
:*Makabansa.*

Ang Kautusang Tagapagpaganap na ito ay magkakabisang kagyat.

Ginawa sa Lungsod ng Maynila, ngayong ika-12 ng Hunyo sa taon ng Ating Panginoon, Labinsiyam na Raan Siyamnapu't Anim.

Kaurian:Batas
Blumentritt

Ang **Blumentritt** ay isang apelyido.
## Mga kilalang tagapagdala ng pangalan
*Ferdinand Blumentritt, bihasa sa Pilipinas at kaibigan ni Jose Rizal

## Kalye
*Mayroong isang kalye sa Maynila na ipinangalan kay Ferdinand Blumentritt, kung saan matatagpuan ang isang estasyon ng LRT sa sangang-daan sa Abenida Taft.
GNU General Public License

Ang **GNU General Public License** (o **GPL**) ay isang lisensiya ng proyektong GNU para sa malayang software.

Sinulat ito ni Richard Stallman noong 1988. Ito ang unang copyleft na lisensiya.

## Kawing Panlabas 
* Ang opisyal na bersyon, sa Ingles
* Isang hindi opisyal na tinagalog na GNU General Public License bersyon 2 (orihinal)
* Pagpapatupad ng GNU GPL ni Eben Moglen (orihinal)
* Ano ang "Copyleft"? (orihinal)
* COPYLEFT: Pragmatikong Ideyalismo (orihinal)

Kategorya:Free Software Foundation
Kategorya:Malayang software
Manuel Arguilla

Si **Manuel Estabillo Arguilla** (Hunyo 17, 1911Agosto 30, 1944) ay isang Ilokanong manunulat sa Ingles, bayani at martir.

Siya ay nakilala sa kanyang maikling kuwento na "How My Brother Leon Brought Home a Wife", ang pangunahing kuwento sa koleksiyon na *How My Brother Leon Brought Home a Wife and Other Short Stories* na nanalo ng unang gantimpala sa Commonwealth Literary Contest noong 1940.

Inilimbang ang kanyang mga kuwento na "Midsummer" at "Heat" sa Estados Unidos ng Prairie Schooner.

Karamihan sa mga kuwento ni Arguilla ay nagpapakita ng tagpo sa Barrio Nagrebcan, Bauang, La Union kung saan siya ipinanganak. Ang kanyang pagmamahal sa kanyang bayang kapanganakan, pinagtibay ng kanyang pakikisalamuha sa mga magsasaka ng Ilocos, ay nanatiling matibay kahit na lumipat siya sa Maynila. Natapos niya ang kursong BS Education noong 1933 sa Unibersidad ng Pilipinas kung saan siya ay naging kasapi at pagkaraan ay naging pangulo ng U.P. Writer's Club at editor ng *Literary Apprentice* ng unibersidad.

Ikinasal siya kay Lydia Villanueva, isa ring matalinong nanunulat sa Ingles, at naniraha sa Ermita, Maynila.

Siya ay naging guro ng malikhaing pagsusulat (*creative writing*) sa University of Manila, at pakaraan ay nagtrabaho sa Bureau of Public Welfare bilang *managing editor* ng *Welfare Advocate*, ang lathalain ng tanggapan, hanggang 1943. Pagkaraan ay hinirang siya sa Board of Censors. Noong Ikalawang Digmaang Pandaigdig, lihim siyang nagtatag ng *guerrilla intelligence unit* laban sa mga Hapon.

Noong Oktubre 1944, siya ay nahuli, pinahirapan at binitay ng hukbong Hapon sa Fort Santiago.

## Gawa 
Maiikling kuwento:
* How My Brother Leon Brought Home a Wife
* Midsummer
* Heat
* Morning in Nagrebcan
* Ato
* A Son Is Born
* The Strongest Man
* Mr. Alisangco
* Though Young He Is Married
* The Maid, the Man, and the Wife
* Elias
* Imperfect Farewell
* Felisa
* The Long Vacation
* Caps and Lower Case
* The Socialists
* Epilogue to Revolt
* Apes and Men
* Rice

## Sanggunian 
* *Dictionary of Philippine Biography,* Volume 3, Filipiniana Publications, Quezon City, 1986
* *Filipino Writers in English* by Florentino B. Valeros and Estrellita V. Gruenberg, New Day Publishers, Quezon City, 1987
* *"Maysa a Ruknoy ken ni Manuel E. Arguilla,"* RIMAT Magazine, Quezon City, Oktubre 2004

Arguilla, Manuel
Kategorya:Mga manunulat mula sa Pilipinas
Kemi

Ang **Kemi** (Hilagang Sami: Giepma; Suweko (dati): Kiemi) ay isang bayan at munisipalidad ng Finland. Matatagpuan ito malapit sa Suwekong lungsod ng Tornio at sa hangganang Suweko. Itinatag ito noong 1869 sa bisa ng isang kautusan ni Emperador Alexander II ng Rusya, dahil sa pagiging malapit nito sa isang daungan ng malalim na tubig.

Matatagpuan ang Kemi sa Look ng Bothnia, sa wawa ng ilog Kemijoki, at bahagi ng rehiyon ng Lapland. Mayroon itong populasyon ng  () at saklaw nito ang lawak na  na kung saang  ay tubig. The population density is .

## Tagapamahala ng bayan
## Mga pandaigdigang ugnayan
Magkakambal ang Kemi sa:
* Tromsø (Noruwega), mula noong 1940
* Volgograd (Rusya), mula noong 1953
* Liptovský Mikuláš (Slovakia)
* Newtownards (Hilagang Irlanda)
* Székesfehérvár (Hungary)
* Luleå (Suwesya)

## Mga sanggunian 
## Mga kawing panlabas 
* Town of Kemi – Official website
*
* Kemi SnowCastle  – The world's biggest snowcastle
* Sampo Tours – The world's only Arctic Icebreaker for tourist cruises
* Webcam to Snowcastle site  (Inner Harbour)

Kategorya:Mga pamayanan sa Finland
Angola

Ang **Angola**, opisyal na tinutukoy na **Republika ng Angola** ay isang bansa sa timog-kanlurang Aprika na pinalilibutan ng Namibia, ang Demokratikong Republika ng Congo, at Zambia, at may kanlurang pampang sa may Karagatang Atlantiko. May hangganan ang panlabas na teritoryo (*exclave*) ng Cabinda sa Congo-Brazzaville. Isang dating kolonya ng Portugal, mayroon mga likas na yaman, isa na dito ang langis at diyamante.  Isang demokrasya ang bansa at pormal na pinapangalan bilang **Republika ng Anggola**.

## Mga administratibong pagkakahati 
Nahahati ang Angola sa 18 lalawigan (*províncias*) at 163 munisipalidad. Lalo pang nahahati ang mga munisipalidad sa 475 bayan. Ang mga lalawigan ay:

#Bengo
#Benguela
#Bié
#Cabinda
#Cuando Cubango
#Cuanza Norte
#Cuanza Sul
#Cunene
#Huambo

#Huila
#Luanda
#Lunda Norte
#Lunda Sul
#Malanje
#Moxico
#Namibe
#Uíge
#Zaire

## Mga pinakamalaking lungsod
## Mga sanggunian
Kategorya:Mga bansa sa Aprika
*
Kriket

:*Tungkol ito sa larong kriket, para sa kulisap tingnan ang kuliglig.*

thumb|240px

Ang ***kriket*** (Ingles: *cricket*) ay isang uri ng laro na ginagamitan ng bola at pamalo. Tanyag ito sa mga bansang tulad ng India, United Kingdom, Australia, New Zealand, at West Indies.

Kategorya:Palakasan
Kategorya:Palaro
Bahrain

Ang **Bahrain** (, tr. *al-Baḥrayn*), opisyal na **Kaharian ng Bahrain**, ay bansang pulo sa  sa Golpong Persiko ng Kanlurang Asya. Nasa kanluran ang Saudi Arabia at nakakabit sa Bahrain sa pamamagitan ng King Fahd Causeway, at nasa timog ang Qatar, sa ibayo ng Golpo ng Persia. Ang kabisera at pinakamalaking lungsod nito ay Manama.

## Heograpiya 
right|thumb|Disyertong tanawin ng Bahreyn
Pangkahalatang patag at tuyot na kapuluan ang Bahrain, na binubuo ng mababang kapatagan ng disyerto na unti-unting tumataas sa isang mababang bangin, sa may Golpo ng Persiya, sa silangan ng Saudi Arabia. Ang pinakamataas na bahagi ng kapuluan ay ang  Jabal ad Dukhan. Ang Bahreyn ay may kabuuang sukat na , na mas malaki ng kaunti sa Pulo ng Man, subalit mas maliit kaysa sa kalapit nitong Paliparang Pandaigdig ng King Fahd malapit sa Dammam, Saudi Arabia ().

Binubuo ng 92% ang Bahreyn ng disyerto, at ang pana-panahong tagtuyot at bagyo ng alikabok ang pangunahing natural na pangamba para sa mga Bahreyni.

## Pamahalaan
### Gobernasyon
Ang Bahrain ay nahahati sa limang gubernoreyt. Ang mga gubernoreyt ay ang mga sumusunod: 

### Mga lungsod
thumb|330px|Mapa ng Bahrain
Ang listahang ito ay ang mga lungsod ng bansang Bahrain:

* Manama - 154,700
* al-Muĥarraq - 98,800
* Ar-Rifaca - 86,100
* Madīnat Hamad - 57,000
* ʿĀlī - 51,400
* 'Īsā- 39,800
* Sitrah - 37,100
* al-Budayyiʿ - 33,200
* Jidd Ĥafş - 32,600
* al-Mālikiyah - 14,800
* Diraz
* al-Hidd
* Mina Salman
* Al-Rifa ash Sharqi

## Mga sanggunian 
## Mga panlabas na link 
* Kingdom of Bahrain  Government portal
* 
* Chief of State and Cabinet Members 
* 
* 
* 


Kategorya:Mga bansa sa Asya
Belhika

Ang **Belhika** (; ; ), opisyal na **Kaharian ng Belhika**, ay bansa sa Hilagang-Kanlurang Europa. Isa itong bansang nakasulong sa Hilagang-Kanlurang Europa na napapaligiran ng Olanda, Alemanya, Luksemburgo, Pransiya, at ang Hilagang Dagat. Mayroon higit sa sampung milyong katao ang Belhika sa may tatlumpung libong kilometro kudwadrong lupain, na naging ika-17 pinakamakapal na populasyong bansa sa buong daigdig. Nasa ikasiyam naman ito sa 2005 na Talatuntunan ng Kaunlarang Pantao ng Mga Nagkakaisang Bansa.

Batay sa kasaysayan, kabilang sa mga Mabababang Lupain (o *Low Countries* sa Ingles) ang kaharian bukod sa karamihang bahagi ng Olanda at Luksemburgo. Ang sakop ng rehiyong ito ay mas malaki pa sa saklaw ng kasalukuyang lipon ng mga bansang Benelux na dating kilala sa Latinong katawagang *Belgica* na siyang hango sa *Gallia Belgica* na isang Romanong lalawigang sakop mahigit-kumulang ang sukat ng sinabing bahagi ng Europa. Mula sa katapusan ng Gitnang Panahon hanggang sa ika-17 siglo, ang rehiyon ay naging maunlad na lunduyan ng kalakalan at kultura. Mula sa ika-16 na siglo hanggang sa Himagsikang Belhikano ng 1830 nang humiwalay ang Belhika sa Olanda, maraming naganap na labanan sa pagitan ng maraming puwersang Europeo sa kinalalagyan ng Belhika na siyang tinaguriang "Battlefield of Europe" sa Ingles.

Nang makamit nito ang kalayaan, naging bahagi ng Rebolusyong Industriyal ang Belhika at sa buong ika-20 siglo ay nakapagmay-ari ng ilang kolonya sa Aprika. Ang ikalawang bahagi ng ika-20 siglo ang pagsilakbo ng agwatan sa pagitan ng mga Plamengko at mga Prangkopono (mga Valon) na pinasidhi ng pagkakaiba sa wika at di-pantay na pag-unlad ng ekonomiya ng Plandes at Valonia. Nagpatuloy ito sa mas lumubhang mga alitan na nagbigay-daan sa malawakang reporma sa pamahalaan ng Belhika na mula sa pinag-isang estado (*unitary state*) ay siyang ginawang pederal. Maliban pa dito, kabikabilang krisis pampolitika ang pinagdaanan ng bansa tulad ng nangyari mula 2007 hanggang 2011 na pinakamahaba sa kasaysayan.

Sa ngayon, ang Belhika ay nahahati sa dalawang rehiyon at dahil dito, dalawang wika. Ang mga nag-o-Olandes, o mga Plamengko (*Flemish* sa Ingles), ay nakatira sa Plandes (*Flanders*). Samantala, ang mga nagpa-Pranses, tinaguriang mga Valon (*Walloon*), ay nasa Valonia (*Wallonia*).

Ang kabisera at pinakamalaking lungsod ay ang Bruselas.

## Mga sanggunian
Kategorya:Belgium
Kategorya:Mga bansa sa Europa
Kategorya:Mga estadong-kasapi ng Unyong Europeo
Aa, Estonia

Ang **Aa** ay isang nayon sa hilagang Estonia, sa direksiyong timog ng dalampasigan ng Golpo ng Finland sa silangang bagi ng Munisipalidad ng Lugansee ng Ida-Virumaa. Bahagi ng sityong ito ay ang Aa Manor (German: Haakhof) na matatagpuan sa Hilagang* Estonian limestone shore*.

Ang sityong ito ay matatagpuan din sa teritoryo ng Luganuse Parish ng makasaysayang "maakond" ng Virumaa.

Ayon sa pinakahuling tala, ang populasyon sa lugar na ito ay 173 at 191. Gayumpaman ito ay umangat sa 267 noong 1967. Ang census naman noong 2000 ay nagsasabing may 190 na tao lamang sa sityong ito.

## Mga sanggunian 

Kategorya:Estonia
AA E-Zine

***AA E-Zine*** ay isang e-zine hinggil sa mga balita at pangyayari sa Asyano-Amerikanong komunidad ng siyudad ng New York at Long Island, New York. Nagtatampok din ito ng seksiyong tumatalakay sa mga balita tungol sa Stony Brook University (SBU) at mga alumni nito.

Nalikha noong Enero 2002, ang ''AA E-Zine ay kinilala bilang kauna-unahang Asyano-Amerikanong peryodikong pangkolehiyo sa Estados Unidos. Bahagi ito ng (AA)2 (mas kilala sa tawag na AA Squared), isang organisasyong hindi naglalayong kumita.

## Kawing Panlabas
*AA E-Zine
*(AA)2 

Kategorya:Magasing online
RADIUS

:*Para sa ibang gamit, tingnan Radius (paglilinaw).*

Ang **Remote authentication dial-in user service** (**RADIUS**), kiilala din bilang **Aaa server**,  ay isang AAA (authentication, authorization and accounting) protocol para sa mga aplikasyon katulad ng *network access* o *IP mobility*.  Nilayon ito upang gumana sa parehong lokal at gumagalang (*roaming*) situwasyon.

Kapag kumukonekta ka sa Internet sa pamamagitan ng isang ISP gamit ang isang modem, DSL o koneksiyong walang kawad (*wireless connection*), para sa ibang tagabigay, kailangan mong ipasok ang *username* at *password*.  Pinapasa ang impormasyon na ito sa isang aparatong *Network Access Server* (NAS) sa isang *Point-to-Point Protocol* (PPP), tapos sa isang *RADIUS server* sa RADIUS protocol.  Sinisiyasat ng isang RADIUS server ang impormasyon kung tama ang ginamit na iskimang awtentikasyon (*authentication scheme*) katulad ng PAP, CHAP or EAP.  Kung tinanggap, ipapahintulot ng server ang pagpasok sa sistema ng ISP at pumili ng IP address, mga L2TP *parameter* atbp.

Kategorya:Internet
Aachen

thumb|Ang Katedral ng Aachen
Ang **Aachen** (Pranses Aix-la-Chapelle, Olandes Aken, Latin Aquisgranum, Ripuario Oche) o **Akisgrán** (mula sa salin sa Espanyol na *Aquisgrán*) ay ang lungsod sa Hilagang Renania-Westfalia, Alemanya. Nasa hangganan ito ng Belhika at ng Mabababang Lupain, 65 kilometro patungo sa Kanlurang Colonia at sa pinakakanluranin lungsod ng Alemanya. Kasalukuyang populasyon ay 260,454 (2011).

Aachen
Kategorya:Mga munisipalidad ng Alemanya
Aachener

Ang **Aachener** ay isang Aleman na sasakyan na binuo ng Aix-la-Chapelle Steel Works at naialok na maipagbili sa merkado noong 1902. Ang kompanyang nauugnay dito ay gumagawa ng mga "engines" na pinatatakbo ng 1¾ hp hanggang 11&nbsp;hp. Ang pinakahuling buong sasakyan na naibenta nito sa merkado ay ang "Fafnir"

Kategorya:Alemanya
Kategorya:Teknolohiya
Aabach

Ang "Aabach" ay pangalan ng ilog sa Alemanya at Switzerland.

## Sa Alemanya 
* Aabach (Afte)

## Sa Switzerland 
* Aabach (Greifensee)
Aachtopf

Ang **Aachtopf** ay ang pinakamalaking bukal sa Alemanya, kung pag-uusapan ay ang produksiyon. Ang karaniwan nito ay 8500 na litro kada segundo. Ito rin ay isang bukal na *karst* na napapaloob sa timog na bahagi ng kanluranin hangganan ng Swabian Jura, malapit sa Aach, Baden-Württemberg. Hindi natutuyo ang bukal na ito, mapaano mang panahon.

Kategorya:Mga bukal
Barbados

Ang **Barbados** ay isang pulong bansa na matatagpuan sa silangang bahagi ng Dagat Caribbean at sa kanluran nito ang Karagatang Atlantic, bahagi ng silangang mga pulo ng Lesser Antilles, kasama ang mga bansang Saint Lucia at Saint Vincent and the Grenadines bilang mga malalapit na mga kapitbahay.

## Heograpiya 
Nasa 430&nbsp;km² (166 milya kuadrado) ang sukat nito, at kapatagan ang karamihang bahagi, kasama ang ilang mga matataas na bahagi sa interyor ng pulo. Matatagpuan ito sa 13º hilaga ng Ekwador at 59º kanluran ng Prime Meridian, mga 434.5&nbsp;km (270 milya) hilaga-silangan ng Venezuela.

Namamayani ang mga coral at batong-apog (*limestone*) sa Barbados. Isang tropikal na may hindi nagbabagong mga nagpapalitang-hangin at may mga ilang basa at malambot na mga lupa (*marsh*) at mga latian ng bakawan. Mayroon din mga lupain ng mga tubo at naglalakihang mga pastulan sa ilang bahagi ng interyor ng pulo na may magandang pagkatanaw sa dagat.

Isa ang Barbados sa may pinakamataas na mga pamantayan sa kabuhayan at antas ng karunungan sa pagbasa at pagsulat at sang-ayon sa UNDP ng Mga Nagkakaisang Bansa, ang kasalukuyang nasa una sa talaan ng sumusulong bansa sa daigdig. Pangunahing puntahan ng mga turista ang pulo.

thumb

*